ai4bharat/Pralekha huggingface dataset:
సాంస్కృతిక మంత్రిత్వ శాఖ
రెండు రోజులపాటు 'భారతదేశంలో మ్యూజియంలరీఇమేజింగ్' గ్లోబల్ సమ్మిట్ నునిర్వహించనున్న హైదరాబాద్
సమిట్ ను ప్రారంభించనున్న కేంద్ర సాంస్కృతిక, పర్యాటక,ఈశాన్య రాష్ట్రాల అభివృద్ధి  శాఖల మంత్రి శ్రీ జి. కిషన్ రెడ్డి
సాంస్కృతిక మంత్రిత్వ శాఖ, భారత ప్రభుత్వం ఆధ్వర్యంలో 2022 ఫిబ్రవరి 15-16 తేదీలలో హైదరాబాద్ లో 'భారతదేశంలో మ్యూజియంల రీఇమేజింగ్' అనే అంశంపై మొదటిసారిగా రెండు రోజులపాటు గ్లోబల్ సమిట్ ను నిర్వహిస్తోంది. ఈ సమావేశం లో భారతదేశం తో పాటు ఆస్ట్రేలియా, ఫ్రాన్స్, ఇటలీ, సింగపూర్, యునైటెడ్ అరబ్ ఎమిరేట్స్, యునైటెడ్ కింగ్ డమ్ వంటి అనేక దేశాల నుంచి మ్యూజియం రంగంలోని నిపుణులు పాల్గొంటున్నారు. ఈ సమావేశంలో పాల్గొనడానికి ప్రజలందరికీ అవకాశం ఉంటుంది. ఇప్పటికి 2300 మంది తమ పేర్లను నమోదు చేసుకున్నారు.
భారతదేశానికి స్వాతంత్య్రం సిద్ధించి 75 సంవత్సరాలు పూర్తి చేసుకుంటున్న సందర్భంగా దేశంలోని ప్రజలు, సంస్కృతి మరియు సాధించిన విజయాల యొక్క అద్భుతమైన చరిత్రను స్మరించుకుంటూ ప్రతిష్టాత్మకంగా నిర్వహించుకుంటున్న ‘ఆజాద్ కా అమృత్ మహోత్సవ్’ కార్యక్రమంలో భాగంగా ఈ సమావేశం నిర్వహించబడుతోంది.
ప్రపంచస్థాయి సమావేశాన్ని కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి  శాఖల మంత్రివర్యులు శ్రీ జి. కిషన్ రెడ్డి ప్రారంభించనున్నారు. ఈ సందర్భంగా శ్రీ జి. కిషన్ రెడ్డి మాట్లాడుతూ "భారతదేశం మానవ నాగరికత ప్రారంభమైనప్పటి నుండి గొప్ప సాంస్కృతిక వారసత్వం కలిగిన భూమి. ఆజాదీ కా అమృత్ మహోత్సవ్ ను జరుపుకుంటున్న ప్రస్తుత తరుణంలో, మన సాంస్కృతిక వారసత్వాన్ని సంరక్షించడం, శాశ్వతంగా కొనసాగించడం పట్ల కేంద్ర ప్రభుత్వం దృష్టి సారించిందని, అందుకు అనుగుణంగా అంకితభావంతో కృషి చేస్తున్నదని చెప్పడానికి నేను గర్విస్తున్నాను. భారతదేశంలోని 1000 కి పైగా మ్యూజియంలు ఈ సాంస్కృతిక వారసత్వాన్ని ప్రదర్శించడంలో మరియు సంరక్షించడంలో మాత్రమే కాకుండా, భవిష్యత్ తరాలకు అవగాహన కల్పించడంలో కూడా కీలక పాత్ర పోషిస్తాయి.’’
‘‘గత 7 సంవత్సరాలుగా డిజిటల్, ఆగ్మెంటెడ్ రియాలిటీ మరియు వర్చువల్ రియాలిటీ వంటి ఆధునిక సాంకేతిక పరిజ్ఞానాన్ని ఉపయోగించుకోవడం, ఆకర్షణీయమైన ప్రదర్శనలు, సమాచారంతో కొత్త మ్యూజియంలను నిర్మించడంపై నూతనంగా దృష్టి సారించడం జరిగింది. ఇప్పటికే ఉన్న మ్యూజియంలను కొత్త తరానికి అనువుగా ఉండేలా అభివృద్ధి చేయడానికి కూడా కేంద్ర ప్రభుత్వం పెద్ద మొత్తంలో ఖర్చు చేస్తోంది’’ అని మంత్రి తెలిపారు.
ఈ ప్రపంచస్థాయి సమావేశం, మ్యూజియం అభివృద్ధి మరియు నిర్వహణ రంగంలో ఉత్తమ పద్ధతులను మరియు ప్రణాళికలను గురించి చర్చించడానికి వీలుగా భారతదేశం మరియు ప్రపంచవ్యాప్తంగా ఉన్న ఈ రంగంలోని ప్రముఖులు, నిపుణులు మరియు అభ్యాసకులను ఒకే చోట చేరుస్తుంది. 25 మందికి పైగా మ్యూజియాలజిస్టులు మరియు మ్యూజియం నిపుణులు, మ్యూజియంల పునరుద్ధరణకు సంబంధించిన ప్రాధాన్యతలు మరియు అభ్యాసాలను పరిశీలిస్తారు. ఈ విధంగా పంచుకున్న విజ్ఞానం ద్వారా కొత్త మ్యూజియంల అభివృద్ధికి సంబంధించిన నమూనాను రూపొందించడం, పునరుద్ధరణకు సంబంధించిన విధానాలను అభివృద్ధి చేయడం మరియు భారతదేశంలో ఇప్పటికే ఉన్న మ్యూజియంలను పునరుద్ధరించడం జరుగుతుంది.
ఈ ఆన్ లైన్ సమిట్ నాలుగు విస్తృతమైన అంశాలను కలిగి ఉంటుంది. నమూనా, నిర్మాణం; నిర్వహణ; సేకరణ,  విద్య, సందర్శకులు
ఈ సమావేశంలో పాల్గొనడం కోసం : https://www.reimaginingmuseumsinindia.com/ వెబ్ సైట్ ను సందర్శించగలరు.
ప్రధాన మంత్రి కార్యాలయం
డాక్టర్ శ్రీ రామ్ మనోహర్ లోహియా కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
డాక్టర్ శ్రీ రామ్ మనోహర్ లోహియా కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘డాక్టర్ రామ్ మనోహర్ లోహియా గారి ని ఆయన జయంతి సందర్భం లో స్మరించుకొంటున్నాను. ఆయన భారతదేశం స్వాతంత్య్ర పోరాటాని కి ఎంతగానో తోడ్పడిన సమున్నతమైనటువంటి మేధావి మరియు శ్రేష్ఠ ఆలోచనపరుడు మరి తదనంతర కాలం లో సమర్పణభావం కలిగినటువంటి నాయకుని గాను, ఎమ్ పి గాను పేరు తెచ్చుకొన్నారు. ఒక బలమైన భారతదేశం ఏర్పాటు కావాలి అనే ఆయన కల ను నెరవేర్చడం కోసం మేం కఠోరం గా శ్రమిస్తున్నాం.’’ అని పేర్కొన్నారు.
జాతీయ ఆర్థిక నివేదన ప్రాధికార సంస్థ
బీమా ఒప్పందాల్లో ఏఎస్ 117 ప్రమాణాలపై జీవిత బీమా పరిశ్రమతో ఎన్ఎఫ్ఆర్ఏ సమావేశం
నేషనల్ ఫైనాన్షియల్ రిపోర్టింగ్ అథారిటీ  కార్యనిర్వాహక వర్గం, జీవిత బీమా పరిశ్రమకు చెందిన సభ్యులతో నిన్న సమావేశం నిర్వహించింది. బీమా ఒప్పందాల్లో పారదర్శకత పెంచడానికి ఇండ్ ఏఎస్ 117 ఆశిస్తున్న ప్రతిపాదిత మార్పుల గురించి చర్చించింది. ఇర్డాయ్ ప్రతినిధులు కూడా ఈ సమావేశంలో పాల్గొన్నారు.
ఇంటర్నేషనల్ అకౌంటింగ్ స్టాండర్డ్ బోర్డ్ జారీ చేసిన అత్యున్నత ప్రపంచ స్థాయి ప్రామాణిక నిబంధనలైన ఐఎఫ్ఆర్ఎస్ 17 ఇన్సూరెన్స్ ఒప్పందాల ఆధారంగా ఇండ్ ఏఎస్ 117 ప్రమాణాలను రూపొందించారు. వాస్తవానికి, 2017 మేలో జారీ చేసిన ఐఎఫ్ఆర్ఎస్ 17 ప్రపంచవ్యాప్తంగా 1 జనవరి 2023 నుండి అమలులోకి వచ్చింది. ఇన్సూరెన్స్ నిబంధనల్లోని కఠిన నియమాలు, లాభదాయకత, ఆర్థిక స్థితిగతులను బాగా అర్థం చేసుకోవడానికి పెట్టుబడిదార్లకు ఇది సాయపడుతుందని భావిస్తున్నారు.
2018 నుంచి ఉన్న ప్రజాభిప్రాయ సేకరణలతో పాటు ఇండ్ ఏఎస్ 117 కోసం ఐసీఏఐ నుంచి ప్రతిపాదనను ఎన్ఎఫ్ఆర్ఏ అందుకుంది. ఐసీఏఐ జారీ చేసిన ముసాయిదా పత్రాలపై దేశంలోని జీవిత బీమా సంస్థలు తమ ప్రతిస్పందన తెలియజేశాయి. బీమా సంస్థలకు చెందిన బీమా & పెట్టుబడి ఒప్పందాల ప్రత్యేక లక్షణాలను అర్ధం చేసుకోవడానికి ఇండ్ ఏఎస్ 117ను ప్రత్యేకంగా రూపొందించారు. బీమా సంస్థల ఆర్థిక నివేదికల్లోని విషయాలను తెలియజేస్తుంది.
ఎన్ఎఫ్ఆర్ఏ చైర్పర్సన్ డా.అజయ్ భూషణ్ పాండే, ప్రపంచ ఆర్థిక వ్యవస్థలో బీమా పరిశ్రమ పోషించే ప్రధాన పాత్ర గురించి మాట్లాడారు. ఐఏఎస్బీ అధ్యయనం ప్రకారం, 2015లోని లిస్టెడ్ కంపెనీల మొత్తం ఆస్తుల్లో 12 శాతం బీమా కంపెనీవేని, $13 ట్రిలియన్ ఆస్తులు ఈ పరిశ్రమకు ఉన్నాయని చెప్పారు. బీమా రంగం ప్రాధాన్యతను దృష్టిలో ఉంచుకుని, పరిశ్రమ అనుసరించిన పద్ధతులు, పాటించిన ప్రమాణాలను అభినందించడం చాలా ముఖ్యం అన్నారు.
ప్రతిపాదిత ఇండ్ ఏఎస్ 117పై విస్తృత సంప్రదింపులు జరిగాయి. సామర్థ్యాన్ని పెంచడం, సంసిద్ధత, నిపుణులను  నియమించుకోవడం, కంపెనీలను సన్నద్ధం చేయడానికి జరుగుతున్న ప్రయత్నాలపై ఇర్డాయ్ ప్రతినిధులు, జీవిత బీమా పరిశ్రమ సభ్యులు వారి ఆలోచనలు అందించారు, చర్చలు ఫలవంతంగా జరిగాయి.
మంత్రిమండలి
టెలికం సేవల రంగం ఎదుర్కొంటున్న ఆర్థిక పరమైనటువంటి ఒత్తిడి ని తగ్గించేందుకు ఉద్దేశించిన ప్రతిపాదన ను ఆమోదించిన మంత్రిమండలి
టెలికం సేవల రంగం యొక్క ఆర్థిక పరమైన ఒత్తిడి ని దిగువన పేర్కొన్న విధం గా తగ్గించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది:
2020-21 మరియు 2021-22 సంవత్సరాల కు గాను స్పెక్ట్రమ్ వేలం కిస్తీ ల బకాయిల చెల్లింపు ను అయితే ఒక సంవత్సరం గాని లేదా రెండు సంవత్సరాల పాటు గాని వాయిదా వేసే ఒక ఐచ్ఛికాన్ని టెలికం సర్వీస్ ప్రొవైడర్స్ కు దూర సంచార విభాగం  ఇస్తుంది. ఈ వాయిదా వేసినటువంటి మొత్తాల బిల్లు ను టిఎస్పి లు చెల్లించవలసి ఉన్న మిగిలిన కిస్తీల లో సరి సమానం గా విస్తరించడం జరుగుతుంది. సంబంధిత స్పెక్ట్రమ్ ను వేలం వేసినప్పుడు నిర్దేశించిన వడ్డీ ని మాత్రం వసూలు చేయడం జరుగుతుంది. తద్వారా ఎన్పివి ని పరిరక్షించినట్లు అవుతుంది.
స్పెక్ట్రమ్ వేలం కిస్తీ ల వాయిదా తో టిఎస్పి లకు కేశ్ అవుట్ ఫ్లో భారం తగ్గుతుంది. అంతేకాదు, అవి బ్యాంకు రుణాల కు వడ్డీ ని మరియు చట్టబద్ధమైన అప్పుల చెల్లించడాని కి మార్గం సుగమం అవుతుంది. టిఎస్పి లు వాటి కార్యకలాపాల ను కొనసాగించడం వల్ల ఉద్యోగాల కు మరియు ఆర్థిక వృద్ధి కి ఊతం లభిస్తుంది. టిఎస్పి ల ఆర్థిక స్వస్థత మెరుగు పడి వినియోగదారుల కు నాణ్యత కలిగిన సేవల ను కొనసాగించడానికి కూడా వీలు ఉంటుంది.
స్పెక్ట్రమ్ కిస్తీ ల చెల్లింపు ను రెండు సంవత్సరాల పాటు వాయిదా వేసే నిర్ణయాన్ని పక్షం రోజుల లోపల అమలులోకి తీసుకురావడం జరుగుతుంది. మాన్య కమ్యూనికేశన్స్ శాఖ మంత్రి ఆమోదాన్ని తీసుకొని, లైసెన్స్ కు సవరణ ను త్వరిత గతి న జారీ చేయడం జరుగుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.30 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,191
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 810 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,07,038 కు పెరిగింది.
గత 24 గంటల్లో 949 కొత్త కేసులు నమోదయ్యాయి.
రోజువారీ పాజిటివిటీ రేటు 0.26%
వారపు పాజిటివిటీ రేటు 0.25%
గత 24 గంటల్లో చేసిన 3,67,213 కొవిడ్ పరీక్షలతో కలిపి ఇప్పటివరకు 83.11 కోట్ల పరీక్షలు చేశారు.
ప్రధాన మంత్రి కార్యాలయం
బిహార్ దివస్ సందర్భం లో బిహార్ ప్రజల కు శుభాకాంక్షలు తెలిపిన ప్రధాన మంత్రి
బిహార్ దివస్ సందర్భం లో ప్రధాన మంత్రి శ్రీ నరేంద్ర మోదీ బిహార్ ప్రజల కు శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘బిహార్ దివస్ సందర్భం లో బిహార్ కు చెందిన సోదరులు మరియు సోదరీమణులు అందరికీ ఇవే హృదయపూర్వక శుభాకాంక్షలు. చారిత్రిక మరియు సాంస్కృతికపరమైన వారసత్వాన్ని సమృద్ధం గా కలిగి ఉన్నటువంటి ఈ రాష్ట్రం కొత్త కొత్త కీర్తి ప్రమాణాల ను నెలకొల్పాలి అనేదే నా ఆకాంక్ష.’’ అని పేర్కొన్నారు.
రైల్వే మంత్రిత్వ శాఖ
గత ఏడు సంవత్సరాల కాలంలో రైల్వేలు బయో టాయిలెట్లు,విద్యుద్దీకరణ, మౌలిక సదుపాయాల పెంపు లాంటి అంశాలపై తీసుకున్నకార్యక్రయాలపై ఎన్ఆర్టిఐ పరిశోధన చేయాలి- శ్రీ పియూష్ గోయల్
రైల్వేనిర్వహిస్తున్న అన్ని శిక్షణా సంస్థలు ఎన్ఆర్టిఐ పరిధిలోకి రావాలి - శ్రీ గోయల్
3 సంవత్సరాలలో ఎన్ఆర్టిఐ శిక్షణకు మార్గదర్శక సంస్థగా అవతరించింది. విద్యా మౌలిక సదుపాయాలను మెరుగుపరచడానికి ఎన్ఆర్టిఐ ప్రాధాన్యత ఇవ్వాలి ... శ్రీ పియూష్ గోయల్
ఎన్ఆర్టిఐ సాధించిన అభివృద్ధిని సమీక్షించిన కేంద్ర రైల్వే , వాణిజ్య మరియు పరిశ్రమ , వినియోగదారుల వ్యవహారాల ఆహార మరియు ప్రజా పంపిణీ శాఖల మంత్రి
గత ఏడు సంవత్సరాల కాలంలో రైల్వేలు బయో టాయిలెట్లు,విద్యుద్దీకరణ, మౌలిక సదుపాయాల పెంపు లాంటి అంశాలపై అమలు చేస్తున్న కార్యక్రయాలపై జాతీయ రైలు మరియు రవాణా సంస్థ  పరిశోధన చేయాలని కేంద్ర కేంద్ర రైల్వే , వాణిజ్య మరియు పరిశ్రమ , వినియోగదారుల వ్యవహారాల ఆహార మరియు ప్రజా పంపిణీ శాఖల మంత్రి శ్రీ పియూష్ గోయల్ అన్నారు. ప్రస్తుతం రైల్వేశాఖ నిర్వహిస్తున్న వివిధ శిక్షణా సంస్థలను ఎన్ఆర్టిఐ పర్యవేక్షణలోకి తీసుకుని రావలసిన అవసరం ఉందని మంత్రి అన్నారు. దీనివల్ల శిక్షణా ప్రమాణాలు మెరుగుపడడమే కాకుండా ఖర్చులను తగ్గించి, వనరులను పూర్తిగా వినియోగించుకుని అందరికి ఒకేవిధమైన శిక్షణను అందించడానికి అవకాశం కలుగుతుందని మంత్రి అన్నారు. ఆవిర్భవించిన మూడు సంవత్సరాల కాలంలోనే ఎన్ఆర్టిఐ గణనీయ ప్రగతిని సాధించి విద్యా కార్యక్రమాల్లో అగ్రస్థానం చేరుకున్నదని అన్నారు. విద్యా సంబంధ అంశాలలో సంస్థ మరిన్ని సౌకర్యాలను సమకూర్చుకోవాలని మంత్రి సూచించారు.
రైలు, రవాణా సాంకేతిక పరిజ్ఞాన అభివృద్ధి, యాజమాన్యం అంశాలలో ఉన్నత విద్యను అందించి పరిశోధనా కార్యక్రమాలను ప్రపంచ స్థాయీ ప్రమాణాలతో నిర్వహించాలన్న లక్ష్యంతో ఎన్ఆర్టిఐ పనిచేస్తోంది. విద్యా అంశాలను, పరిశోధనా కార్యక్రమాలను చేపట్టడానికి ఎన్ఆర్టిఐ అంతర్జాతీయంగా గుర్తింపు పొందిన సంస్థలతో ఒప్పందాలను కుదుర్చుకుంది. రవాణా యాజమాన్య రంగాలలో ఎన్ఆర్టిఐ గ్రాడ్యుయేట్, పోస్ట్ గ్రాడ్యుయేట్ కోర్సులను అందిస్తోంది.
ఇప్పటికే రైల్వేలు, రవాణా రంగంలో పనిచేస్తున్నవారు మరింత నైపుణ్యంతో పనిచేయడానికి ఎన్ఆర్టిఐ తన కార్యక్రమాలతో తోడ్పడుతున్నది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశ నలుమూలలకూ కొవిడ్ నిర్ధరణ పరీక్షలను విస్తరించే ప్రణాళిక
'హబ్ అండ్ స్పోక్' విధానంలో 19 నగర, ప్రాంతీయ క్లస్టర్లు ఏర్పాటు
దాదాపు లక్షా 70 వేల కొవిడ్ నిర్ధరణ పరీక్షలు చేసిన క్లస్టర్లు
మరో నెలలో క్లస్టర్ల సంఖ్యను 50కి పెంచే యోచన
కరోనా వైరస్ పరీక్షల సంఖ్యను పెంచడం, దేశవ్యాప్తంగా పరీక్షలను మరింతగా విస్తరించడానికి.. 'హబ్ అండ్ స్పోక్' విధానంలో నగర, ప్రాంతీయ క్లస్టర్లను ఏర్పాటు చేశారు. దేశవ్యాప్తంగా ఉన్న ప్రభుత్వ సంస్థల్లో కొవిడ్-19 పరీక్షల సామర్థ్యాన్ని పెంచడం దీని ఉద్దేశం. నమూనాల సేకరణ, నిర్వహణ , పరీక్షించగల  సామర్థ్యం, నైపుణ్యం ఉన్న సంస్థలు, ప్రయోగశాలలు హబ్లుగా సేవలు అందిస్తాయి. ఆర్టీ-పీసీఆర్ యంత్రాలు, సరిపడా సిబ్బంది ఉన్న ల్యాబొరేటరీలను అవి తమ అనుబంధ పరీక్ష కేంద్రాలుగా చేసుకుంటాయి.
ఈ హబ్లు.. ఐసీఎమ్ఆర్ మార్గదర్శకాల ప్రకారం సంబంధింత మంత్రిత్వ శాఖలు, లేదా విభాగాల  ఆమోదం పొందిన ప్రభుత్వ ప్రయోగశాలలు. ఈ ప్రకారం.. బెంగళూరు, దిల్లీ/ఎన్సీఆర్, హైదరాబాద్, తిరువనంతపురం, ఛండీగర్/మొహాలి, భువనేశ్వర్, నాగ్పూర్, పుణె, ముంబయి, లక్నో, చెన్నై, కోల్కతా, ఈశాన్య ప్రాంతం, జమ్ము&కశ్మీర్, అహ్మదాబాద్, మధ్యప్రదేశ్, రాజస్థాన్, బెనారస్, పాలంపూర్, దిల్లీ నగరంలో 19 నగర/ప్రాంతీయ క్లస్టర్లను ఏర్పాటు చేశారు.
ఇందులో.. దాదాపు 100 సంస్థలు భాగస్వాములై లక్షా 60 వేల నమూనాలను పరీక్షించాయి. ఏడు డీబీటీ స్వతంత్ర సంస్థలు హబ్లుగా ఐసీఎంఆర్ ఆమోదం పొందాయి. అవి  కొవిడ్-19 నిర్ధరణ పరీక్షలు చేస్తున్నాయి.
హబ్లు.. ఆయా నగరాలు/ప్రాంతాల్లో సేవలు అందించడంతోపాటు; కేంద్ర, రాష్ట్ర ప్రభుత్వ సంస్థలతో సమన్వయం చేసుకుంటున్నాయి. సంబంధింత రాష్ట్ర ప్రభుత్వాలతో కలిసి పనిచేస్తూ పరీక్ష నమూనాలను పొందుతున్నాయి. ఆ నమూనాల ఫలితాలను ప్రతిరోజు ఐఎస్ఎంఆర్కు నివేదిస్తున్నాయి. నాలుగు వారాల్లో ఈ క్లస్టర్లు దాదాపు లక్షా 70 వేల పరీక్షలు చేశాయి. వచ్చే నెలలోగా ఈ క్లస్టర్ల సంఖ్యను 50కి పెంచి, దేశ మారుమూల ప్రాంతాలకు కూడా విస్తరించాలన్నది ప్రణాళిక.
(Visitor Counter : 205
ప్రధాన మంత్రి కార్యాలయం
శ్రీబాలాసాహెబ్ ఠాక్రే జయంత్రి సందర్భంగా ఆయనకు నివాళులర్పించిన ప్రధానమంత్రి
బాలా సాహెబ్ ఠాక్రే జయంతి సందర్భంగా ప్రధానమంత్రి శ్రీనరేంద్ర మోదీ ఆయనకు ఘనంగా నివాళులర్పించారు. ఈ సందర్భంగా ఒక ట్వీట్ చేస్తూ ప్రధానమంత్రి,
"శ్రీ బాలాసాహెబ్ ఠాక్రే జయంతి నాడు ఆయనకు నివాళులు అర్పిస్తున్నాను. ప్రజలతో ఎప్పుడూ ఉంటూ వచ్చిన మహోన్నత నాయకుడిగా ఆయన చిరస్థాయిగా నిలిచిపోతారు.ష అనిపేర్కొన్నారు.
యువజన వ్యవహారాలు, క్రీడల మంత్రిత్వ శాఖ
ఐజేఎఫ్ గ్రాండ్స్లామ్-2020లో పాల్గొనేందుకు హంగేరీ వెళ్లనున్న ఆరుగురు సభ్యుల భారత జూడో బృందం పూర్తి ఖర్చును భరించనున్న కేంద్ర ప్రభుత్వం
హంగేరీ రాజధాని బుడాపెస్ట్లో, అంతర్జాతీయ జూడో ఫెడరేషన్  నిర్వహించే గ్రాండ్ స్లామ్-2020 పోటీలు ఈనెల 23-26 తేదీల్లో జరగనున్నాయి. భారత్ నుంచి ఐదుగురు సభ్యుల బృందం ఇందులో పాల్గొనబోతోంది. ఇందుకయ్యే ఖర్చును కేంద్ర ప్రభుత్వం భరించనుంది.
ఇద్దరు మహిళలు, ముగ్గురు పురుషులు సహా ఐదుగురు జూడోకర్లు ఈనెల 19వ తేదీన బుడాపెస్ట్ బయల్దేరతారు. వారంతా విడివిడిగా కనీసం రెండు కొవిడ్ నెగెటివ్ వైద్య పరీక్షల పత్రాలను హంగేరీలో దిగగానే సమర్పించాలి.
మహిళా బృందంలో, మణిపూర్కు చెందిన 25 ఏళ్ల సుశీలాదేవి , దిల్లీకి చెందిన 22 ఏళ్ల తులికా మన్  సభ్యులు. పురుషుల బృందంలో, మాజీ ఒలింపియన్, 28 ఏళ్ల అవతార్ సింగ్ , టాప్స్ డెవలెప్మెంటల్ గ్రూప్నకు చెందిన అథ్లెట్ 22 ఏళ్ల జస్లీన్ సింగ్ సైనీ , 24 ఏళ్ల విజయ్ యాదవ్  సభ్యులు. వీరితోపాటు కోచ్ జీవన్ శర్మ కూడా పర్యటనలో పాల్గొంటారు.
"ఒలింపిక్స్లో భారత్కు పతకం తేవడమే నా లక్ష్యం. నేను చాలా కష్టపడి సాధన చేశా, గెలుస్తానన్న నమ్మకం ఉంది. మాకు మద్దతుగా నిలిచిన ప్రభుత్వానికి కృతజ్ఞతలు. మేం ఎంతకష్టపడినా, ప్రభుత్వం నుంచి మద్దతు లేకపోతే ఉపయోగం ఉండదు. ఈ పర్యటన ఖర్చులు భరిస్తున్నందుకు ప్రభుత్వానికి కృతజ్ఞతలు" అంటూ జస్లీన్ సంతోషం వ్యక్తం చేశారు.
ప్రపంచ ర్యాంకుల ఆధారంగా భారత జూడోకర్లు ఈ పోటీలకు ఎంపికయ్యారు. వచ్చే ఏడాది జరగనున్న టోక్యో ఒలింపిక్స్కు వీరంతా అర్హత సాధించే అవకాశాలు పుష్కలంగా ఉన్నాయి. జాతీయ సీనియర్ ర్యాంకింగ్ పోటీల్లో వీరంతా గట్టి పోటీదారులు. మహిళల్లో అత్యుత్తమంగా సుశీలాదేవి ర్యాంకు 41. ఆమెకు 833 ఒలింపిక్ అర్హత పాయింట్లు ఉన్నాయి. పురుషుల్లో అత్యుత్తమంగా జస్లీన్ ర్యాంకు 56 కాగా, 854 ఒలింపిక్ అర్హత పాయింట్లు ఉన్నాయి.
బుడాపెస్ట్లో జరిగే ఐజేఎఫ్ గ్రాండ్స్లామ్-2020లో 81 దేశాలకు చెందిన 645 మంది పోటీదారులు పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
కస్టమ్స్ విభాగం వద్ద ఆక్సిజన్ కాన్సన్ట్రేటర్లు పెండింగ్లో లేవు
అంతర్జాతీయ సాయంగా 3 వేల ఆక్సిజన్ కాన్సన్ట్రేటర్లు వచ్చాయి, అన్నింటి పంపిణీ జరిగింది
ఆక్సిజన్ కాన్సన్ట్రేటర్ల కన్సైన్మెంట్లకు వేగంగా అనుమతులిచ్చేందుకు కస్టమ్స్ అధికారులు 24X7 పని చేస్తున్నారు
కస్టమ్స్ అధికారుల నుంచి అనుమతి కోసం ఎదురుచూస్తూ, ఆ విభాగం గోదాముల్లో ఆక్సిజన్ కాన్సన్ట్రేటర్లు పోగుపడ్డాయని కొన్ని పత్రికలు, వార్తా ఛానెళ్లలో వార్తలు వచ్చాయి.
ఆ వార్తలు పూర్తిగా తప్పు, నిజం లేనివి, ఊహాజనితమైనవి.
కస్టమ్స్ అధికారుల వద్ద ఆక్సిజన్ కాన్సన్ట్రేటర్లు ఆగిలేవని "సెంట్రల్ బోర్డ్ ఆఫ్ ఇన్డైరెక్ట్ టాక్సెస్, కస్టమ్స్"  స్పష్టం చేసింది. అన్ని కన్సైన్మెంట్లకు అధికారులు వేగంగా అనుమతులిస్తున్నారు, ఏ దిగుమతి కేంద్రం వద్ద ఎలాంటి పెండింగులు లేవని తెలిపింది.
కరోనాపై పోరాటం చేస్తున్న కేంద్ర, రాష్ట్ర ప్రభుత్వాలకు మద్దతుగా, వివిధ దేశాలు అంతర్జాతీయ సాయం రూపంలో 3 వేల ఆక్సిజన్ కాన్సన్ట్రేటర్లను మన దేశానికి అందించాయి. మారిషస్-200, రష్యా-20, యూకే నాలుగు విడతలుగా , రొమానియా-80, ఐర్లాండ్-700, థాయిలాండ్-30, చైనా-1000, ఉజ్బెకిస్థాన్-151, తైవాన్-150 పంపాయి. గుర్తించిన తృతీయ సంరక్షణ సంస్థలకు అందించడంతోపాటు, డెలివరీ కోసం రహదారి, వాయుమార్గాల్లో వీటిని పంపారు. కస్టమ్స్ గోదాముల్లో ఒక్క ఆక్సిజన్ కాన్సన్ట్రేటర్ కూడా లేదు, ఇది స్పష్టం.
ఆక్సిజన్, ఆక్సిజన్ సంబంధిత పరికరాలు సహా కొవిడ్ సంబంధిత దిగుమతుల లభ్యత అవసరాల పట్ల కస్టమ్స్ విభాగం సున్నితంగా వ్యవహరిస్తోంది. వచ్చిన సరకును కొన్ని గంటల్లోనే వేగంగా పంపేలా అనుమతులిచ్చేందుకు 24x7 పనిచేస్తోంది. ఇతర సామగ్రి కంటే కొవిడ్ సంబంధిత సామగ్రికే అధిక ప్రాధాన్యతనిచ్చి పని చేస్తోంది. పర్యవేక్షణ, అనుమతుల అంశాల్లో నోడల్ అధికారులకు ఈమెయిళ్ల ద్వారా హెచ్చరికలు అందుతుండగా, సీనియర్ అధికారులు కూడా పర్యవేక్షిస్తున్నారు.
మూడు వేల ఆక్సిజన్ కాన్సన్ట్రేటర్లు కస్టమ్స్ విభాగం వద్ద ఆగిపోయాయని దిల్లీ హైకోర్టులో ఇటీవల ప్రస్తావనకు రాగా, అలాంటిదేమీ లేదని ప్రభుత్వ న్యాయవాది న్యాయస్థానానికి స్పష్టం చేశారు.
మూడు వేల ఆక్సిజన్ కాన్సన్ట్రేటర్లు కస్టమ్స్ విభాగం వద్ద ఆగిపోయాయని సామాజిక మాధ్యమాల్లో చక్కర్లు కొడుతున్న నేపథ్యంలో, ఆ విషయం అబద్ధమని కేంద్ర ఆర్థిక మంత్రిత్వ శాఖ కూడా అధికారిక ప్రకటన ద్వారా ఈ నెల 3న స్పష్టం చేసింది. "మేం మరోసారి క్షేత్రస్థాయిలో తనిఖీ చేశాం, కస్టమ్స్ వద్ద అలాంటి సరుకు ఆగిలేదు. అయితే, కన్సైన్మెంట్కు సంబంధించిన ఒక ఛాయాచిత్రం ట్విట్టర్లో ఉంచారు. ఆ ఫొటోను ఎక్కడ తీశారో ఎవరికైనా సమాచారం ఉంటే మాకు తెలియజేయవచ్చు. మేం సత్వరం చర్యలు తీసుకుంటాం" అని ఆ ప్రకటనలో కేంద్ర ఆర్థిక శాఖ పేర్కొంది.
ఉక్కు మంత్రిత్వ శాఖ
తూర్పు భారతదేశంలో ఉక్కు ఉత్పత్తి పెంపు
ఒడిశా, జార్ఖండ్, ఛత్తీస్గఢ్, పశ్చిమ బెంగాల్, ఆంధ్రప్రదేశ్లోని సమీకృత ఉక్కు కేంద్రాల అభివృద్ధిని కలుపుతూ 'పూర్వోదయ' కార్యక్రమాన్ని కేంద్ర ఉక్కు మంత్రిత్వ శాఖ ప్రారంభించింది. అదనపు ఉత్పత్తి సామర్థ్యం; సమీకృత ఉక్కు ప్లాంట్లకు సమీపంలో ఉన్న ఉక్కు క్లస్టర్లు, డిమాండ్ సెంటర్ల అభివృద్ధి; రవాణా, ఇతర వినియోగాల మౌలిక సదుపాయాల వృద్ధి కోసం గ్రీన్ ఫీల్డ్, బ్రౌన్ ఫీల్డ్ ఉక్కు ప్లాంట్లను నెలకొల్పడం ద్వారా భారతదేశ తూర్పు ప్రాంతం అభివృద్ధిపై దృష్టి పెట్టడం పూర్వోదయ లక్ష్యం.
కేంద్ర ఉక్కు శాఖ మంత్రి శ్రీ ధర్మేంద్ర ప్రధాన్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ప్రధాన మంత్రి కార్యాలయం
ఫ్రెంచ్ రిపబ్లిక్ అధ్యక్షుడు శ్రీ ఇమేన్యుయెల్ మేక్రోన్ కు మరియు ప్రధానమంత్రి శ్రీ నరేంద్ర మోదీ కి మధ్య ఫోన్ ద్వారా జరిగిన సంభాషణ
ఫ్రాన్స్ గణతంత్రం అధ్యక్షుడు శ్రీ ఇమేన్యుయెల్ మేక్రోన్ తో ప్రధాన మంత్రి శ్రీ నరేంద్ర మోదీ ఈ రోజు న ఫోన్ ద్వారా మాట్లాడారు.
యూక్రేన్ లో ప్రస్తుత స్థితి ని గురించి ఇద్దరు నేత లు చర్చించారు. యూక్రేన్ లో జరుగుతున్న యుద్ధం పట్ల, అక్కడ మానవీయ స్థితిగతులు దిగజారుతూ ఉండటం పట్ల వారు వారి వారి ఆందోళనల ను ఒకరి తో మరొకరు వెల్లడి చేసుకొన్నారు.
యుద్ధాన్ని విరమించి చర్చల కు మరియు దౌత్యాని కి తిరిగి రావలసిందంటూ భారతదేశం తరఫున పదే పదే చేస్తున్న విజ్ఞప్తుల ను ప్రధాన మంత్రి శ్రీ నరేంద్ర మోదీ పునరుద్ఘాటించారు. అంతర్జాతీయ చట్టాని కి, ఐక్య రాజ్య సమితి ప్రణాళిక కు, ఇంకా అన్ని దేశాల ప్రాదేశిక అఖండత్వానికి, సార్వభౌమత్వాని కి ఆదరణ కనబరచడం అనేవి సమకాలీన ప్రపంచ వ్యవస్థ కు మూలాధారాలు గా ఉన్నాయన్న భారతదేశం యొక్క విశ్వాసాన్ని ఆయన ఈ సందర్భం లో నొక్కిచెప్పారు.
ఉభయ పక్షాల మధ్య చర్చలు జరగడాన్ని ప్రధాన మంత్రి స్వాగతించారు. స్వేచ్ఛాయుతంగా, ఎలాంటి అంతరాయాలకు తావు ఉండని విధం గా రాకపోక లు జరిగే వాతావరణాన్ని ప్రజలందరి కి ఏర్పరచడానికి పూచీ పడవలసి ఉంది అని ఆయన స్పష్టం చేశారు.
సంఘర్షణ సాగుతున్న ప్రాంతాల నుంచి భారతదేశం తన పౌరుల ను ఖాళీ చేయించడానికి, ప్రభావిత జనావళి కోసం ఔషధాలు సహా అత్యవసర ఉపశమనకారి సామగ్రి ని పంపడం కోసం భారతదేశం ద్వారా జరుగుతున్న ప్రయత్నాల ను గురించి కూడా అధ్యక్షుడు శ్రీ ఇమేన్యుయెల్ మేక్రోన్ దృష్టి కి ప్రధాన మంత్రి తీసుకు వచ్చారు.
ప్రధాన మంత్రి కార్యాలయం
దేశం లో కోవిడ్-19 మహమ్మారి మరియు ప్రజల కు టీకామందు ను ఇప్పించేకార్యక్రమం యొక్క స్థితి ని సమీక్షించడాని కి ఏర్పాటైన ఉన్నత స్థాయి సమావేశాని కిఅధ్యక్షత వహించిన ప్రధాన మంత్రి
వైరస్ ను ఎదుర్కోవడం లో పౌరుల చురుకైన భాగస్వామ్యం తో పాటు కేంద్రం మరియు రాష్ట్ర ప్రభుత్వాలసమన్వయ భరిత ప్రయాసల ను ప్రశంసించిన ప్రధాన మంత్రి
టీకా మందు ను ఇచ్చే వారు మరియు ఆరోగ్య సంరక్షణ శ్రమికుల అలుపెరుగని ప్రయాసలను అభినందించిన ప్రధాన మంత్రి
కోవిడ్ కు సంబంధించిన ప్రొటోకాల్ ను అనుసరించడం ముఖ్యం అని నొక్కిచెప్పినప్రధాన మంత్రి
దేశం లో కోవిడ్-19 మహమ్మారి స్థితి, మరీ ముఖ్యం గా ఒమిక్రాన్ వేవ్ తల ఎత్తిన నేపథ్యం లో టీకామందు ను ఇప్పించే కార్యక్రమం తాలూకు స్థాయి ని సమీక్షించడం కోసం ఏర్పాటైన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ ఈ రోజు న అధ్యక్షత వహించారు.
ఈ సమావేశ క్రమం లో, భారతదేశం లో కోవిడ్-19 యొక్క స్థితి తో పాటు ప్రపంచ ముఖచిత్రాన్ని గురించిన ఒక సమగ్రమైన సమర్పణ ను ఇవ్వడం జరిగింది. ప్రజల కు టీకామందు ను ఇప్పించే కార్యక్రమాన్ని అమలు పరచడంలో భారతదేశం యొక్క నిరంతర ప్రయాసల ను, కరోనా తాలూకు కొత్త వేరియంట్ తలెత్తిన వేళ లో ఆసుపత్రుల లో రోగులు తక్కువ సంఖ్యలో చేరుతుండడం, కేసుల గంభీరత మరియు మరణాల రేటు లో క్షీణత ల పరం గా టీకా మందు సమర్ధం గా పని చేస్తుండడం గురించి వంటి అంశాల విశ్లేషణ ఈ సమావేశం లో ప్రముఖం గా చోటు చేసుకొన్నాయి. కేంద్ర ప్రభుత్వ నాయకత్వం లో తీసుకొన్న సక్రియాత్మక మరియు సహకారాత్మక ప్రయాస లు సంక్రమణ వ్యాప్తి ని ప్రభావవంతమైన రీతి లో సంబాళించడం లో తోడ్పడ్డాయన్న విషయం ప్రస్తావన కు వచ్చింది. భారతదేశం మహమ్మారి పట్ల భారతదేశం ప్రతిస్పందించిన తీరు మరియు ప్రజల కు టీకామందు ను ఇప్పించే ప్రయాస లు అనేవి ప్రపంచ స్థాయి లో డబ్ల్యుహెచ్ఒ, ఐక్య రాజ్య సమితి, అంతర్జాతీయ ద్రవ్య నిధి సంస్థలతో పాటు హార్వర్డ్ బిజినెస్ స్కూల్ ఎండ్ ఇన్స్ టిట్యూట్ ఫార్ కాంపిటిటివ్ నెస్ యొక్క కథనాల లో ప్రశంసల కు నోచుకొన్న సంగతి ని సమీక్ష సమావేశం లో పేర్కొనడమైంది.
ప్రజల కు టీకామందు ను ఇస్తున్నటువంటి వారు, ఆరోగ్య సంరక్షణ శ్రమికులు, కేంద్ర ప్రభుత్వం మరియు రాష్ట్ర ప్రభుత్వాలు చేస్తున్న అలుపెరుగని ప్రయత్నాల ను ప్రధాన మంత్రి మెచ్చుకొన్నారు. కోవిడ్ కు సంబంధించిన నియమాల ను పాటించడాని కి ఇవ్వవలసిన ప్రాముఖ్యాన్ని గురించి ప్రధాన మంత్రి ప్రస్తావించారు. వ్యక్తులు అందరూ ముందుకు వచ్చి నిర్ధారిత గడువు కల్లాల టీకామందు ను వేయించుకోవాలని, వారికి టీకామందును ఇచ్చే వర్గాలు వాటి నిరంతర సమర్థన ను అందించాలని ప్రధాన మంత్రి విజ్ఞప్తి చేస్తూ, ఈ క్రమం లో కోవిడ్ ను దృష్టి లో పెట్టుకొని తగిన జాగ్రత్తల ను అనుసరించాలన్నారు.
ఈ సమావేశం లో హోం మంత్రి, ఆరోగ్యం & కుటుంబ సంక్షేమ శాఖ మంత్రి, ఆరోగ్యం & కుటుంబ సంక్షేమ శాఖ సహాయ మంత్రి, నీతి ఆయోగ్ లో ఆరోగ్య విషయాల సభ్యుడు లతో పాటు ఇతర సీనియర్ అధికారులు పాల్గొన్నారు.
ఆయుష్
ఢిల్లీ లోని ఆల్ ఇండియా ఇన్స్టిట్యూట్ ఆఫ్ ఆయుర్వేద ని సందర్శించిన కెనడాలోని అంటారియో రాష్ట్ర మానసిక ఆరోగ్య శాఖ మంత్రి
సంస్థ సాగిస్తున్న పరిశోధనలు, అందిస్తున్న ఆరోగ్య సేవల పట్ల ఆసక్తి చూపించిన మంత్రి
ఆయర్వేద వైద్య విధానాల ద్వారా ఆసుపత్రులపై భారాన్ని తగ్గించడానికి అవకాశం ఉందని కెనడా అంటారియో రాష్ట్ర మానసిక ఆరోగ్య శాఖ మంత్రి మైఖేల్ టిబోల్లో అన్నారు. ఇటీవల ఢిల్లీలోని ఆల్ ఇండియా ఇన్స్టిట్యూట్ ఆఫ్ ఆయుర్వేద ను మైఖేల్ టిబోల్లో సందర్శించారు. ఆయుర్వేద వైద్య విధానాలు అనుసరించడం ద్వారా కెనడా లో ఆసుపత్రులపై భారాన్ని తగ్గించవచ్చునన్న అభిప్రాయాన్ని వ్యక్తం చేశారు. ఆయుర్వేద చికిత్సలు, సూత్రాలు మరియు జీవనశైలి అనేక వ్యాధులను దూరంగా ఉంచుతామని మైఖేల్ టిబోల్లో అన్నారు. కెనడా ఇండియా ఫౌండేషన్, టిబోల్లో నేతృత్వంలో కెనడా ప్రతినిధి బృందం ఆల్ ఇండియా ఇన్స్టిట్యూట్ ఆఫ్ ఆయుర్వేద ని సందర్శించింది.
సంస్థలో లభిస్తున్న సౌకర్యాల పట్ల మైఖేల్ టిబోల్లో హర్షం వ్యక్తం చేశారు. "తూర్పు, పశ్చిమ దేశాల్లో అందుబాటులో ఉన్న ఔషధాల ప్రాముఖ్యతపై నాకు ఉన్న పరిజ్ఞానం, అవగాహన సంస్థను సందర్శించిన తర్వాత మరింత పెరిగింది. తూర్పు, పశ్చిమ దేశాల వైద్య విధానాలను కలిపి అమలు చేయడం ద్వారా మానవజాతి అభివృద్ధికి మరింత కృషి చేయవచ్చు. తక్షణ ఫలితాలు సాధించే అంశానికి కెనడాలో ప్రాధాన్యత లభిస్తోంది. దీనివల్ల నివారణ, విద్య , మెరుగైన జీవన శైలికి దోహదపడే అంశాలకు తగినంత ప్రాధాన్యత లభించడం లేదు. సంస్థలో పనిచేస్తున్నవైద్యులు ఈ రోజు వారి అనుభవాలను నాతో పంచుకున్నారు. పురాతన పద్ధతులు ఉపయోగించి ఆరోగ్య సంరక్షణ అందిస్తున్న విధానాలు వివరించారు. అనేక వేల సంవత్సరాల చరిత్ర కలిగిన వైద్య విధానాలను ఉపయోగించి సాధించిన ఫలితాలు, విజయాలను వైద్యులు వివరించారు. దీనివల్ల , ఆసుపత్రిలో చేరాల్సిన అవసరం తగ్గుతుంది." అని టిబోల్లో అన్నారు.
“కెనడా ఇండియా ఫౌండేషన్ సహాయంతో ఆయుర్వేద వైద్య విధాన సంస్థ త్వరలో ఏర్పడే అవకాశం ఉంది. సమాచార ఆధారిత సాక్ష్యాలను టిబోల్లో నాయకత్వంలో వచ్చిన కెనడా బృందానికి అందించాము. సమాచారాన్ని కెనడా ప్రభుత్వానికి అందించి తదుపరి చర్య కోసం బృందం పనిచేస్తుంది" అని ప్రతినిధి బృందంతో జరిగిన సమావేశంలో ఆల్ ఇండియా ఇన్స్టిట్యూట్ ఆఫ్ ఆయుర్వేద డైరెక్టర్ ప్రొఫెసర్  తనూజా మనోజ్ నేసరి అన్నారు.
ఆల్ ఇండియా ఇన్స్టిట్యూట్ ఆఫ్ ఆయుర్వేద అమలు చేస్తున్న సమగ్ర నమూనాపై అవగాహన కోసం ప్రతినిధి బృందం ఇన్స్టిట్యూట్ , హాస్పిటల్తో పాటు ప్రయోగశాలలు మరియు ఇతర సౌకర్యాలను పరిశీలించింది. కెనడా నుండి వచ్చిన ప్రతినిధి బృందానికి ఆయుష్ మంత్రిత్వ శాఖ సహకారం అందించింది. తృతీయ సంరక్షణ యూనిట్, అకడమిక్ బ్లాక్ మరియు ఆల్ ఇండియా ఇన్స్టిట్యూట్ ఆఫ్ ఆయుర్వేద పరిశోధనా కేంద్రం తో సహా వివిధ విభాగాల పనితీరును ఆల్ ఇండియా ఇన్స్టిట్యూట్ ఆఫ్ ఆయుర్వేద డైరెక్టర్ వివరించారు. ఆల్ ఇండియా ఇన్స్టిట్యూట్ ఆఫ్ ఆయుర్వేద లో లభిస్తున్న సౌకర్యాలు,అమలు చేస్తున్న కార్యక్రమాలపై ఏర్పాటు చేసిన ప్రదర్శనను కెనడా బృందం సందర్శించింది.